คือหนูเปลี่ยนยาคุมจากเมอซิลอน21 เป็นยาสมินค่ะ แต่ก่อนเคยกินยาสมินมานานมากแล้วเปลี่ยนไปกินตัวอื่นๆแทนแล้วต่อมาก็เปลี่ยนกินยาสมินเดือนนี้ แต่พอกินยาคุมหมดแพง เลือดมากระปริบกระปอยค่ะ อยากรุ้ว่าต้องทำใงให้เมนมาเหมือนเดิมค่ะ
สวัสดีค่ะ ยาคุมกำเนิดทั้งสองตัวเป็นยาคุมกำเนิดแบบฮอร์โมนรวม มีส่วนประกอบของฮอร์โมนสังเคราะห์กลุ่มเอสโตรเจนและกลุ่มโปรเจสเตอโรนเช่นกัน โดยปริมาณเอสโตรเจนเท่ากัน แต่มีชนิดของโปรเจสเตอโรนต่างกัน ดังนั้นอาจส่งผลให้ประจำเดือนมาต่างไปจากเดิมได้ค่ะโดยทั่วไป หลังจากใช้ยาคุมกำเนิดนานต่อเนื่อง 2-3 เดือน ร่างกายจะปรับตัวส่งผลให้ประจำเดือนมาสม่ำเสมอมากขึ้นค่ะ หากไม่มีอาการผิดปกติอื่นมาก เช่น คลื่นไส้ อาเจียน ปวดหัว อาจลองทานต่อเนื่องดูก่อนได้ค่ะ